«Ելք» դաշինքը հայտարարել է, որ թանկացումների մասին խորհրդարանական լսումներ կազմակերպելն անիմաստ ժամավաճառություն է: Փոխարենը, ինչպես ասել է Էդմոն Մարուքյանը, բոլորը պետք է մասնակցեն թանկացումների դեմ «Ելքի» երթին: Մեր կարծիքով, սակայն, մեկը մյուսին ոչ թե խանգարում, այլ լրացնում է: Բանն այն է, որ թե՛ լսումների եւ թե՛ երթի ժամանակ կառավարությունն է ընկնելու «քացու տակ», եւ միակ ինտրիգն այս պարագայում այն է, թե ով առաջինը կվերցնի քարը` լսումներ կազմակերպողնե՞րը, թե՞ երթի առաջնորդները: